五(上) 每周一詩

1題金陵渡 張祜

金陵津渡小山樓 一宿行人自可愁

潮落夜江斜月裡 兩三星火是瓜州

2將赴吳興登樂遊原 杜牧

清時有味是無能 閒愛孤雲靜愛僧

欲把一麾江海去 樂遊原上望昭陵

3赤壁 杜牧

折戟沈沙鐵未銷 自將磨洗認前朝

東風不與周郎便 銅雀春深鎖二喬

4泊秦淮 杜牧

煙籠寒水月籠沙 夜泊秦淮近酒家

商女不知亡國恨 隔江猶唱後庭花

5寄揚州韓綽判官 杜牧

青山隱隱水迢迢 秋盡江南草未凋

二十四橋明月夜 玉人何處教吹簫

6秋夕 杜牧

銀燭秋光冷畫屏 輕羅小扇撲流螢

天階夜色涼如水 坐看牽牛織女星

7贈別二首之一 杜牧

娉娉嫋嫋十三餘 豆蔻梢頭二月初

春風十里揚州路 卷上珠簾總不如

8贈別二首之二 杜牧

多情卻似總無情 唯覺樽前笑不成

蠟燭有心還惜別 替人垂淚到天明

9金谷園 杜牧

繁華事散逐香塵 流水無情草自春

日暮東風怨啼鳥 落花猶似墜樓人

10夜雨寄北 李商隱

君問歸期未有期 巴山夜雨漲秋池

何當共剪西窗燭 卻話巴山夜雨時

五(下) 每周一詩

1.草 -- 唐．白居易   
離離原上草，一歲一枯榮。

野火燒不盡，春風吹又生。

遠芳侵古道，晴翠接荒城。

又送王孫去，萋萋滿別情。

2.春望 -- 唐．杜甫   
國破山河在，城春草木深。   
感時花濺淚，恨別鳥驚心。   
烽火連三月，家書抵萬金。   
白頭搔更短，渾欲不勝簪。   
============================

3.月夜憶舍弟 -- 唐．杜甫   
戍鼓斷人行，邊秋一雁聲。   
露從今夜白，月是故鄉明。   
有弟皆分散，無家問死生。   
寄書長不達，況乃未休兵。   
============================

4.旅夜書懷 -- 唐．杜甫   
細草微風岸，危檣獨夜舟。   
星垂平野闊，月湧大江流。   
名豈文章著？官應老病休。   
飄飄何所似？天地一沙鷗。   
============================

5.過故人莊 -- 唐．孟浩然   
故人具雞黍，邀我至田家。   
綠樹村邊合，青山郭外斜。   
開軒面場圃，把酒話桑麻。   
待到重陽日，還來就菊花。   
============================

6.送友人 -- 唐．李白   
青山橫北郭，白水繞東城。   
此地一為別，孤蓬萬里征。   
浮雲游子意，落日故人情。   
揮手自茲去，蕭蕭班馬鳴。   
============================

7.山居秋暝 -- 唐．王維   
空山新雨後，天氣晚來秋。   
明月松間照，清泉石上流。   
竹喧歸浣女，蓮動下漁舟。   
隨意春芳歇，王孫自可留。   
============================

8.終南別業 -- 唐．王維   
中歲頗好道，晚家南山陲。   
興來每獨往，勝事空自知。   
行到水窮處，坐看雲起時。   
偶然值林叟，談笑無還期。   
============================

9.送杜少府之任蜀州 -- 唐．王勃   
城闕輔三秦，風煙望五津。   
與君離別意，同是宦遊人。   
海內存知己，天涯若比鄰。   
無為在歧路，兒女共沾巾。   
============================

10.望月懷遠 -- 唐．張九齡   
海上生明月，天涯共此時。   
情人怨遙夜，竟夕起相思。   
滅燭憐光滿，披衣覺露滋。   
不堪盈手贈，還寢夢佳期。   
============================